Ashwaubenon

Ashwaubenon on küla (village) USA-s Wisconsini osariigis Browni maakonnas.

Elanike arv oli 2020. aasta rahvaloenduse järgi 16 991. Aastal 2010 oli elanikke 16 963.

Põhjas piirneb Ashwaubenon Green Bayga, idas Alloueziga, kagus De Pere'iga ja läänes Hobartiga. Ashwaubenoni idapiiri moodustab Foxi jõgi.

Küla nimi tuleneb odžibveikeelsest väljendist, mis tähendab "koht, kus nad [vaenlaste] eest vahti peavad".Verwyst, Chrysostom. 1892. "Geographical Names in Wisconsin, Minnesota, and Michigan, Having a Chippewa Origin". Collections of the State Historical Society of Wisconsin, 12: 390–398.

Ashwaubenonis asuvad spordihall Resch Center, mis mahutab kuni 12 000 pealtvaatajat, kaubanduskeskus Bay Park Square, ja raudteemuuseum National Railroad Museum, mis on asutatud 1956. aastal.

Ashwaubenoni läänepiiril asub Green Bay–Austin Straubeli rahvusvaheline lennujaam, mis teenindab Green Bay piirkonda. Reisijate arvult on see osariigi neljas lennujaam.

Ashwaubenoni läbib kiirtee põhja–lõunasuunaline Interstate 41. See kattub maanteega U.S. Route 41.

 Viited 

 Välislingid 

 https://ashwaubenon.gov/

Kategooria:Ameerika Ühendriikide külad
Kategooria:Wisconsini asulad